The Tower of Babel (Genesis 11: 1-9)
Lango
Gedo abor me Betel
- Jo wi lobo luŋ rik onwoŋo kobo ka leb acel keken ame kop a gin kobo onwoŋo mom ru pol wok.
- Kare ame gin obedo dak kun odok tutuŋ kide, gin rik te nwoŋo lobo obedo babar i lobo Cinar, gin doŋ te bedo kuno.
- Gin te kop gigi kengi kengi ni, “Biye wunu, me ogo wunu matafali ote waŋo wunu aber.“ Gin te tic i matafali me gedo akaka gweŋ, kede odok lam acalo gin ame ribo akina matafali.
- Dok ote kobo ni, “Biye wunu, me ogeru boma karacel kede gedo abor ame wie gudo polo, me omi wunu nyiŋwa rwo, me kur oket wunu oko i wi lobo ducu.”
- Kare ame Rwot oyito piny me neno boma karacel kede gedo abor ame dano ogero.
- Rwot okobo ni, “Nen, gin obedo rok acel kun okobo leb daŋ acel; man pwod en ageyi me gin a gin bino timo; cakere amanni wot kede anyim, mom tye ginnoro ame timo bino loyogi.
- Biye wunu me oyit wunu piny, me owot orurubo wunu lebgi oko, me dano acel kur niaŋ kop a ŋat ocele.”
- Mannono te miyo Rwot ketogi oko i kuno, ote lal room wi lobo luŋ; ote doŋ weko gero boma-nono oko.
- Mannono omio nyiŋ boma-nono ocako ni Babel, pien kannono en ame Rwot orurubo iye leb me wi lobo luŋ, dok daŋ kannono en ame Rwot okeketogi iye, ote lal romo wi lobo luŋ.
Source: Buk Obaŋa Acil ame olwoŋo ni Baibul ame ogeo loko i leb Laŋgo.
The Bible in Lango. Bible Society of Uganda, 1981.
Contributed by Wolfgang Kuhl
afr_Latn sag_Latn twi_Latn luo_Latn luo_Latn luo_Latn luo_Latn luo_Latn luo_Latn nus_Latn luo_Latn luo_Latn luo_Latn eng_Latn eng_Latn